# Anneli Jäätteenmäki

### Wikipedia

Anneli Jäätteenmäki
{{{kuva}}}
Suomen pääministeri
Varapresidentti | {{{varapresidentti}}}
Virassa | Hallitus: 17.3. 2003–24.6. 2003
Edeltäjä | Paavo Lipponen
Seuraaja | Matti Vanhanen
Syntymäaika | 11. helmikuuta 1955
Syntymäpaikka | Lapua
Kuolinaika | {{{kuolinaika}}}
Kuolinpaikka | {{{kuolinpaikka}}}
Puolue | Suomen Keskusta
Puoliso | {{{puoliso}}}

Anneli Tuulikki Jäätteenmäki (s. 11. helmikuuta 1955, Lapua) on varatuomari ja europarlamentin jäsen. Hän toimi Suomen pääministerinä 17. huhtikuuta 2003 – 24. kesäkuuta 2003 ja oli ensimmäinen tehtävään valittu nainen. Anneli Jäätteenmäki toimi myös Suomen Keskustan puheenjohtajana 2002–2003. Hän toimi eduskunnan puhemiehenä 25. maaliskuuta 2003 – 17. huhtikuuta 2003. [1] [2][3]

Anneli Jäätteenmäen pääministerikausi jäi lyhyeksi. Jo 69 päivän kuluttua nimityksestä hän joutui eroamaan virastaan, ja eduskunta valitsi hänen seuraajakseen Matti Vanhasen samasta puolueesta. Pääministerin eroon johti eduskunnan luottamuspula, joka oli syntynyt Irak-skandaalin yhteydessä. Eduskuntavaalien alla Anneli Jäätteenmäki toi julkisuuteen ulkoasiainministeriön salaisia asiakirjoja pääministerin Paavo Lipposen (sd) keskusteluista Yhdysvaltain presidentin George W. Bushin kanssa Washingtonissa 9. joulukuuta 2002.

Anneli Jäätteenmäki syytti Paavo Lipposta Suomen liittämisestä Yhdysvaltojen Irakin miehitystä kannattaneiden valtioiden koalitioon perustaen väitteensä hallussaan olleisiin asiapapereihin (mm. WASB-050). Syytöksiä seuranneessa kohussa selvisi, että Jäätteenmäki oli saanut asiapaperit haltuunsa presidentin neuvonantajalta Martti Manniselta.

Anneli Jäätteenmäki valittiin europarlamenttiin 13. kesäkuuta 2004. Jäätteenmäki on naimisissa toimittaja Jorma Mellerin kanssa.

Jäätteenmäki on sairastunut rintasyöpään. Syöpä havaittiin helmikuun alussa 2006, ja se leikattiin pian sen jälkeen. Jäätteenmäki saa päivittäin sädehoitoa Helsingissä.

Jäätteenmäki vietti lapsuutensa kuopuksena kolmilapsisessa viljelijäperheessä Lapualla. Hän kirjoitti ylioppilaaksi vuonna 1974, jonka jälkeen pyrki Helsingin yliopiston oikeustieteelliseen tiedekuntaan. Jäätteenmäki valmistui oikeustieteen kandidaatiksi 1980 ja samana vuonna hänestä tuli varatuomari.

Työuransa alkuvaiheissa Jäätteenmäki toimi ensin vuoden verran työmarkkinajuristina kunnallisessa sopimusvaltuuskunnassa. Sen jälkeen hän kävi ulkoministeriön diplomaattikurssin ja hänet sijoitettiin UM:n protokollaosastolle. Sieltä tie vei vuonna 1982 Lapuan kaupungin lakimieheksi. 1983 sosiaali- ja terveysministeri Eeva Kuuskoski pyysi Jäätteenmäkeä avustajakseen, joten hän jäi virkavapaalle Lapualta. Lyhyen ajan Jäätteenmäki toimi myös keskustan eduskuntaryhmän lainsäädäntösihteerinä.

Eduskuntaan Jäätteenmäki valittiin ensimmäisen kerran vuonna 1987. Hän sai yli 9 000 ääntä. Oikeusministerinä Jäätteenmäki oli Ahon hallituksessa 1994-95. Pääministerinä Jäätteenmäki toimi vuonna 2003. Vuoden 2004 europarlamenttivaaleissa hänet valittiin edustamaan suomalaisia Euroopan parlamenttiin lähes 150 000 äänen voimin. Kesällä 2005 Jäätteenmäki valittiin Keskustanaisten puheenjohtajaksi kaksivuotiskaudeksi.

Anneli Jäätteenmäkeä oli odotettu palaavaksilähde? eduskuntaan, koska hän ryhtyi mm. Suomen keskustanaisten puheenjohtajaksi. Kuitenkin 16.10.2006 hän oli ilmoittanut STT:n mukaan, että ei ryhdy kansanedustajaehdokkaaksi vuoden 2007 eduskuntavaaleissa, vaan jatkaa europarlamentissa.

## [muokkaa] Lähteet

Wikisitaateissa on kokoelma Anneli Jäätteenmäki -sitaatteja.

1. ↑ MIKO-ministeritietojärjestelmä, 5.1.2005
2. ↑ EUROPARLAMENTTIVAALIT 13.6.2004 – Valitut ehdokkaat – Oikeusministeriö 16.6.2004
3. ↑ Henkilöt – PUHEENJOHTAJAT – Suomen Keskusta

## [muokkaa] Aiheesta muualla

- Kotisivut
- Suomen Keskusta. Anneli Jäätteenmäki

| Suomen pääministerit
P.E. Svinhufvud | J.K. Paasikivi | L. Ingman | K. Castrén | J. Vennola | R. Erich | J. Vennola | A. K. Cajander | K. Kallio | A. K. Cajander | L. Ingman | A. Tulenheimo | K. Kallio | V. Tanner | J. Sunila | O. Mantere | K. Kallio | P.E. Svinhufvud | J. Sunila | T. Kivimäki | K. Kallio | A. K. Cajander | R. Ryti | J.W. Rangell | E. Linkomies | A. Hackzell | U. Castrén | J.K. Paasikivi | M. Pekkala | K.-A. Fagerholm | U. Kekkonen | S. Tuomioja | R. Törngren | U. Kekkonen | K.-A. Fagerholm | V. J. Sukselainen | R. von Fieandt | R. Kuuskoski | K.-A. Fagerholm | V. J. Sukselainen | M. Miettunen | A. Karjalainen | R.R. Lehto | J. Virolainen | R. Paasio | M. Koivisto | T. Aura | A. Karjalainen | T. Aura | R. Paasio | K. Sorsa | K. Liinamaa | M. Miettunen | K. Sorsa | M. Koivisto | K. Sorsa | H. Holkeri | E. Aho | P. Lipponen | A. Jäätteenmäki | M. Vanhanen

Haettu osoitteesta http://fi.wikipedia.org../../../a/n/n/Anneli_J%C3%A4%C3%A4tteenm%C3%A4ki_c560.html

Luokat: Puutteelliset lähdemerkinnät | Kansanedustajat | Suomen pääministerit | Suomen ministerit | Suomalaiset europarlamentaarikot | Keskustalaiset poliitikot | Suomalaiset juristit | Helsingin vaalipiiri

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- Eesti
- English
- Nederlands
- Svenska
- 中文